חוק הסדרים במגזר החקלאי המשפחתי (תיקון מס' 13), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2706, עמ' 286, 2018-03-13T00:00:00+02:00
ביום י"ט באדר התשע"ח (6 במארס 2018) אישרה הכנסת הוראות לעניין סיום פעולת המשקמים והמינהלה להסדרים במגזר החקלאי, שהיו אמונים על הסדרת חובותיהם של החקלאים בשל המשבר הכלכלי שפקד את המגזר החקלאי בשנות ה-80 ואשר תפקידם הוסדר בחוק זה – שזכה לכינוי "חוק גל".  עוד נקבע כי לאחר תקופת מעבר של חצי שנה, תופסק פעילותם של המשקמים ולא יפתח הליך להסדרת חובו של גורם חקלאי. בהסדרי חוב בהם ניתן פסק משקם אך לא הוחל בביצועו, יוכל הגורם החקלאי לפנות לבית המשפט לביטול כל החלטה של המשקם. בנוסף נקבע כי חובות נוספים שניתן להסדיר תחת החוק אך לא נפתח הליך להסדרתם, יוסדרו במסגרת הדין הכללי וכי השרים האמונים על ביצוע החוק ידווחו לוועדה על ביצועה ועל הפסקת פעולות המשקמים והמינהלה חודשיים לאחר סיום תקופת המעבר האמורה.